Ιστορική μέρα για την Ευρώπη , δήλωσε ο Κώστας Σημίτης - 2003-04-16
Με την υπογραφή συνθήκης ένταξης των νέων μελών της Ευρωπαϊκής Κοινότητας
Εκπρόσωποι δέκα ευρωπαϊκών χωρών, που είχαν θέσει υποψηφιότητα για την ένταξή τους στην Ευρωπαϊκή Ενωση, υπογράφουν σήμερα στην Αθήνα τις σχετικές συνθήκες, στα πλαίσια της συνόδου κορυφής των 15 χωρών-μελών, ενώ μέλη οργανώσεων, αντίθετων προς τον πόλεμο στο Ιράκ, συγκρούονται με την αστυνομία. Ο Ελληνας πρωθυπουργός, Κώστας Σημίτης, αποκάλεσε την σημερινή μέρα ιστορική, μία μέρα που η Ευρώπη ξεπερνά τον διαχωρισμό της σε δύο στρατόπεδα, το δυτικό και το ανατολικό. Ο κ. Σημίτης έκανε τα παραπάνω σχόλια κατά τη διάρκεια της επίσημης τελετής ένταξης στους πρόποδες της Ακρόπολης. Στο μεταξύ, χιλιάδες αντιπολεμικοί διαδηλωτές συγκρούστηκαν με την αστυνομία στους δρόμους της περιοχής. Οι διαδηλωτές έρριξαν βόμβες μολότωφ στους αστυνομικούς, που απάντησαν με δακρυγόνα. Διαδηλωτές επίσης έκαναν κατάληψη γραφείων των βρετανικών αερογραμμών Μπρίτις Αίργουεης, σε προάστειο της Αθήνας και έρριξαν πέτρες κατά της βρετανικής πρεσβείας στην Αθήνα. Εκπρόσωποι απο την Κύπρο, την Τσεχία, την Εστονία, την Λεττονία, τη Λιθουανία, την Μάλτα, την Πολωνία, την Σλοβακία και την Σλοβενία θα υπογράψουν σήμερα το απόγευμα την συνθήκη ένταξής του, που θα τεθεί σε ισχύ απο τον Μάιο του 2004. Ο γενικός γραμματέας του ΟΗΕ, Κόφι Ανάν, που παρίσταται στις τελετές, ενημέρωσε πολλούς απο τους παρισταμένους για τον ρόλο που θα έχει ο διεθνής οργανισμός στο μεταπολεμικό Ιράκ. Οι ηγέτες των 15 χωρών μελών συμφώνησαν να εκδώσουν ανακοινωθέν που να τονίζουν οτι τα Ηνωμένα Εθνη πρέπει να έχουν σημαντικό και μείζονα ρόλο στην ανοικοδόμιση της χώρας. Μερικοί δημοσιογράφοι αποκάλεσαν το ανακοινωθέν αυτό προσπάθεια να ξεπεραστεί η οδυνηρή διαίρεση των χωρών της Ευρωπαϊκής Ενωσης, μεταξύ δύο πόλων : της Βρετανίας και της Ισπανίας που υποστήριξαν τις αμερικανικές πολεμικές επιχειρήσεις στο Ιράκ, και της Γαλλίας και της Γερμανίας, που είχαν εκφράσσει την έντονη αντίθεσή τους σε αυτές.